ДОМ ЗА ОДРАСЛЕ И СТАРИЈЕ

«СВЕТИ ВАСИЛИЈЕ ОСТРОШКИ ЧУДОТВОРАЦ»

НОВИ БЕЧЕЈ

ЈН бр. 10/2020

ДАТУМ: 04.03.2020. године

**Предмет:** Додатне информације и појашњења конкурсне документације за јавну набавку радова – Радови на реконструкцији санитарних чворова, ЈН бр. 10/2020

Дана 03.03.2020. године Комисија је примила захтев за додатним информацијама и појашњењима конкурсне документације за јавну набавку радова – Радови на реконструкцији санитарних чворова, ЈН бр. 10/2020, те у складу са чланом 63.став 3. Закона о јавним набавкама, даје следеће информације и појашњења:

**ПИТАЊА :**

**,,** 1. Као доказ финансијског капацитета тражен је БОН ЈН или БОН 1 и БОН

за 2019 годину. Како је тај документ немогуће добити тренутно за 2019 годину , који доказ ће Наручиоца задовољити као замена за БОН образац?

2. Које димензије су подне а које зидне керамичке плочице?

3. Зашто се набављају и монтирају само водоводне цеви ппр ф32? Зашто у предмеру радова нема цеви димензија од 1/2" и 3/4"? Да ли се мењају ппр вентили?

4. Зашто се набављају и монтирају само канализационе цеви пвц ф75? Зашто у предмеру радова нема канализационих цеви ф50 и ф110?

5. Током обиласка објекта констатовали смо да смо бојлери у јако лошем стању (готово неисправни). Да ли се и они мењају за нове?“

**ОДГОВОР:** У складу са постављеним питањем наручилац одговара на следећи начин:

**Питање бр. 1:** Као замена за поменуте обрасце потребно је доставити: копију биланса стања, копију биланса успеха за 2019. годину, статистички извештај и копију потврде о предаји завршног рачуна за 2019. годину.

**Питање бр. 2:**Плочице по жељи инвеститора ( величина, дезен, боја), А класе.

**Питање бр.3:** Због потребе бољег дотока воде, предвиђене су само цеви ппр ф32, подразумева се да се са наведеним цевима мењају и сви припадајући елементи , као што су и вентили.

**Питање бр.4:** Због надовезивања на постојећу канализациону мрежу потребно је само повезати нове линиске цеви пвц ф 75.

**Питање бр.5:** Након Ваше констатације, проверени су бојлери и дошло се до закључка да ће се неколицина мењати, бојлери ће бити убачени у конкурсну документацију.

У складу са свим горе наведенем, наручилац ће вршити измену конкурсне документације.

Наведено појашњење предметне Конкурсне документације наручилац ће објавити на Порталу јавних набавки и на својој интернет страници.

Комисија за јавну набавку